CELEX: 32009R0566
Language: da
Date: 2009-06-29 00:00:00
Title: Kommissionens forordning (EF) nr. 566/2009 af 29. juni 2009 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Melton Mowbray Pork Pie (BGB))

30.6.2009   
            
            
               DA
            
            
               Den Europæiske Unions Tidende
            
            
               L 168/20
            
         KOMMISSIONENS FORORDNING (EF) Nr. 566/2009
   af 29. juni 2009
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Melton Mowbray Pork Pie (BGB))
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, og
   ud fra følgende betragtninger:
   
               (1)
            
            
               I overensstemmelse med artikel 6, stk. 2, og i henhold til artikel 17, stk. 2, i forordning (EF) nr. 510/2006 er Det Forenede Kongeriges ansøgning om registrering af betegnelsen »Melton Mowbray Pork Pie« blevet offentliggjort i Den Europæiske Unions Tidende
                   (2).
            
         
               (2)
            
            
               Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør denne betegnelse registreres.
            
         
               (3)
            
            
               Ifølge artikel 13, stk. 3, andet afsnit, i forordning (EF) nr. 510/2006 kan der dog fastsættes en overgangsperiode for virksomheder, der er etableret i den medlemsstat, hvor det geografiske område er beliggende, såfremt de pågældende virksomheder lovligt har markedsført sådanne produkter med vedvarende anvendelse af de pågældende betegnelser i mindst de seneste fem år forud for datoen for den i artikel 6, stk. 2, i nævnte forordning omhandlede offentliggørelse og har påpeget dette i forbindelse med den nationale indsigelsesprocedure, der er omhandlet i artikel 5, stk. 5, i nævnte forordning.
            
         
               (4)
            
            
               Ved brev indgået den 6. april 2009 har myndighederne i Det Forenede Kongerige over for Kommissionen bekræftet, at virksomhederne Pork Farms Ltd, Stobarts Ltd og Kerry Foods Ltd, der er etableret i nævnte medlemsstat, opfylder betingelserne i artikel 13, stk. 3, andet afsnit, i forordning (EF) nr. 510/2006.
            
         
               (5)
            
            
               De pågældende virksomheder kan på disse betingelser fortsat anvende den registrerede betegnelse »Melton Mowbray Pork Pie« i en overgangsperiode på fem år efter nærværende forordnings ikrafttræden —
            
         UDSTEDT FØLGENDE FORORDNING:
   Artikel 1
   Betegnelsen i bilaget til denne forordning registreres.
   Virksomhederne Pork Farms Ltd, Stobarts Ltd og Kerry Foods Ltd kan imidlertid fortsat anvende nævnte betegnelse i en periode på fem år fra og med denne forordnings ikrafttræden.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. juni 2009.
      
         
            På Kommissionens vegne
         
         Mariann FISCHER BOEL
         
            Medlem af Kommissionen
         
      
   
   
      (1)  EUT L 93 af 31.3.2006, s. 12
   
   
      (2)  EUT C 85 af 4.4.2008, s. 17.
   BILAG
   Landbrugsprodukter bestemt til fødevarer, som er opført i traktatens bilag I:
   
      Kategori 1.2.   Kødprodukter (opvarmet, saltet, røget, m.m.)
   
   DET FORENEDE KONGERIGE
   Melton Mowbray Pork Pie (BGB)